12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 1082 της 28/31 Δεκ. 1966 (ΦΕΚ Α΄ 294)  Περί καθορισμού του τρόπου και του ποσού του καταβλητέου εφ’ άπαξ βοηθήματος υπό του Επικουρικού Ταμείου Υπαλλήλων Αστυνομίας Πόλεων εις τους μετόχους τούτου. Έχοντες υπ’ όψει τας διατάξεις α)του άρθρ. 6 παρ. 3 του Νόμ. 3256/3.6.55 (Α.142), «περί τροποποιήσεως και συμπληρώσεως ενίων διατάξεων αφορωσών το Σώμα Αστυνομίας Πόλεων», β)του Α.Ν. 1671/51 «περί Υπουργικού Συμβουλίου και Υπουργείων», ως συνεπληρώθη δια του Νόμ. 3076/54, γ)την σύμφωνον γνώμην του Διοικητικού Συμβουλίου του Ε.Τ.Υ.Α.Π. διατυπωθείσαν εις τα υπ’ αριθ. 308/2.12.1966 309/14.12.1966 πρακτικά συνεδριάσεων και ε)την υπ’ αριθ. 1102/66 γνωμοδότησιν του Συμβουλίου Επικρατείας, προτάσει του Ημετέρου επί της Δημοσίας Τάξεως Υπουργού, απεφασίσαμεν και διατάσσομεν: Άρθρ.1.-Μέτοχοι του Επικουρικού Ταμείου Υπαλλήλων Αστυνομίας Πόλεων, δικαιούμενοι κατά τας διατάξεις του Α.Ν. 1494/50 «περί συστάσεως Επικουρικού Ταμείου Υπαλλήλων Αστυνομίας Πόλεων», ως εκυρώθη δια του Νόμ. 1593/1950 και ως ένιοι των διατάξεων τούτων αντικατεστάθησαν και συνεπληρώθησαν δια του άρθρ. 6 του Νόμ. 3256/1955, εφ’ άπαξ βοηθήματος λαμβάνουσιν εξερχόμενοι οπωσδήποτε της υπηρεσίας το υπό των κατωτέρω άρθρων οριζόμενον τοιούτον. Άρθρ.2.-(Βλ.Π.Δ.322/1980, κατωτ. αριθ. 24). Άρθρ.3.-Εις τους εξερχομένους οπωσδήποτε της υπηρεσίας μετόχους αστυνομικούς και διοικητικούς υπαλλήλους, προ της συμπληρώσεως της υπό προηγουμένου άρθρου προβλεπομένης υπηρεσίας και δικαιουμένης βοηθήματος, δια τα επί έλαττον έτη υπηρεσίας αφαιρούνται ανάλογα τριακοστά ή εικοστά έβδομα ή εικοστά έκτα, ή εικοστά πέμπτα εκ του υπό του προηγουμένου άρθρου κατά βαθμούς αντιστοίχως καθοριζομένου εφ’ άπαξ βοηθήματος. Άρθρ.4.-Εν τω υπολογισμώ των ετών υπηρεσίας, δια την χορήγησιν του υπό του παρόντος καθοριζομένου εφ’ άπαξ βοηθήματος, έτη υπηρεσίας πέραν των υπό του άρθρ. 2 προβλεπομένων δεν λαμβάνονται υπ’ όψιν. Το τελευταίον έτος λογίζεται πλήρες μετά την συμπλήρωσιν εξαμήνου έλαττον δε του εξαμήνου δεν υπολογίζεται. Άρθρ.5.-Του υπό του παρόντος καθοριζομένου κατά βαθμούς εφ’ άπαξ βοηθήματος δικαιούνται και τα μέλη των περί ων η παρ. 6 του άρθρ. 50 του Α.Ν. 1494/1950, ως εκυρώθη δια του Νόμ. 1593/1950, οικογενειών των αποβιούντων μετόχων, μεριζομένου κατ’ ισομοιρίαν, εφ’ όσον οι δικαιούχοι είναι πλείονες του ενός. Άρθρ.6.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως και δια τους από της ημερομηνίας ταύτης και εφεξής εξερχομένους της υπηρεσίας μετόχους, από ταύτης δε καταργείται το από 18.12.58 (ΦΕΚ 227) Β.Δ/μα «περί καθορισμού του τρόπου και του ποσού του καταβλητέου εφ’ άπαξ βοηθήματος υπό του Επικουρικού Ταμείου Υπαλλήλων Αστυνομίας Πόλεων».                         (Αντί για τη σελ. 178,09(δ) Σελ.  178,09(ε) Τεύχος 1338 Σελ. 11 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.11-12   1282 4.ΒΑ.α.12 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1283  